Նախօրեին Հայաստանի առաջին ներկայացուցիչը մեկնարկեց Փյոնչխանում ընթացող ձմեռային 23-րդ օլիմպիական խաղերում: Սակայն այդ իրադարձությունը հայտնվեց մեր թիմում ծագած հնչեղ սկանդալի ստվերում: Հավանաբար, դահուկային սպորտի հանրապետական ֆեդերացիայում այնքան բառացիորեն են ընկալել սպորտի նախարարի վերջին հայտարարությունն այն մասին, որ ձմեռային օլիմպիադայում մերոնց համար կարեւորը ոչ թե հաղթելն է, այլ մասնակցելը, որ նույնիսկ չենք հոգացել մարզիկին անհրաժեշտ գույքով ապահովելու եւ մարզումները կազմակերպելու մասին: